Mananeo a Ntshetsopele ya Bonono le Dikamano Matjhabeng a nang le mosebetsi wa ho netefatsa ntshetsopele ya diindasteri tsa setho tsa Afrika Borwa le ho netefatsa hore bonono le setho sa Afrika Borwa di phahama ha kae sedikadikweng sa lefatshe, selemo sena re bone bongata ba tsona di fana ka ditholwana. Mokgwwa o motjha wa ho fana ka matlole bakeng sa ntshetsopele o bonahetse ka ho thehwa ha dilekane le, mohlala, Sweden, e leng se tlang ho phahamisa boikemelo mererong ya ntshetsopele ho itshetlehile se bitswang Overseas Development Assistance (ODA). Ho feta moo, m bongata ba borabonono ba ile ba thabela tshehetso ya Lefapha ka ho bontsha ka ditalente tsa bona mose. Ka tshebedisano le Cultural Development, seboka sa INCD, e leng ketsahalo ya bohlokwa e hlakisang tlhoko ya tshireletso ya ditho tse fapaneng boemong ba lefatshe, e ile ya tshwarwa. Cultural Development e ile ya sebedisa mananeo a twantsho ya bofuma ho hlwaya menyetla ya kwetliso ya batho ba 10 000 le menyetla ya mesebetsi bakeng sa ba bang ba 2 700. Mesebetsi le diprojeke tse ileng tsa qalwa ho tswa ho Cultural Industries Growth Strategy di ntse di tiya ho ya ka nako. Mohlala o motle wa sena ke katleho ya National Craft Imbizo le Beautiful Things Exhibition tse neng e le karolo ya Seboka saLefatshe se mabapi le Ntshetsopele ya ka Nako Tsohle.